ભાલપ્રદેશ અને કાઠિયાવાડમાં ગાગરની હીંચ ખૂબ જ જાણીતા લોકનૃત્યો માંથી એક છે. આ લોકનૃત્ય કરનારા હાથમાં મટકી લઈને સરસ હીંચ લે. ‘ઢોલીડા ઢોલ રે વગાડ, મારે હીંચ લેવી છે’ એવું ગીત આજે પણ આપણા નવરાત્રોત્સવમાં ગવાય છે. વારતહેવારે કે પ્રસંગોપાત સ્ત્રીઓ પણ હાથમાં ગાગર, ઘોંણિયો કે વટલોઈ લઈને ઢોલના તાલે તાલે હાથની વીંટિયું, રૂપાના કરડાં ક વેઢ વડે તાલ દઈને હવામાં ગાગરો ઘુમાવતી અવનવા અંગમરોડ દ્વારા હીંચને ચગાવે છે. ભવાઈમાં પણ ભવૈયા કે નટ માથે સાત બેડાં મૂકીને હીંચ લે છે.